 Susținătorii lui Trump au încercat să scoată de pe șosea autocarul de campanie al lui Biden.
FBI investighează hărțuirea autocarului de campanie al lui Biden de către susținători ai lui Trump. Vehiculele conduse de susținători lui Trump se pare că au încetinit pentru a încerca să oprească autocarul în mijlocul autostrăzii. Președintele Trump a postat pe Twitter un videoclip cu incidentul, scriind: "Iubesc Texasul!", iar ulterior a spus că susținătorii săi "protejau" autocarul.
FBI-ul investighează hărțuirea autocarului de campanie al lui Joe Biden săptămâna trecută de către șoferi care afișau steaguri de campanie ale președintelui Trump, a confirmat duminică un purtător de cuvânt al FBI, citat de CNN.Incidentul a avut loc vineri, în Texas, în timp ce autobuzul de campanie se deplasa de la San Antonio la Austin. Un oficial al campaniei Biden a descris acțiunile automobiliștilor ca pe o încercare de a încetini autobuzul și de a-l scoate de pe șosea.Vehiculele se pare că au încetinit pentru a încerca să oprească autobuzul în mijlocul autostrăzii; în jurul autocarului de campanie al candidatului democrat erau aproape 100 de vehicule. Personalul lui Biden a fost zguduit de eveniment, a declarat sursa, deși nimeni nu a fost rănit. Cei din autocar au sunat la 112, după care poliția locală i-a ajutat să ajungă la destinație.Președintele Donald Trump a postat sâmbătă pe Twitter un videoclip cu incidentul, scriind: "I LOVE TEXAS!", și duminică, la un miting de campanie, a spus că susținătorii săi "protejau" autobuzul.Comentând incidentul, Biden le-a spus duminică seara reporterilor din Texas: "Nu am mai văzut niciodată aşa ceva. În orice caz, n-am mai văzut un preşedinte care crede că acesta este un lucru bun".